Diari Oficial de la Generalitat Valenciana


Sumari del DOGV 4727, del 06-04-2004 (2004/2446)

Notificació a LAR Asesoría Técnica de Seguros, SL. Expedient número 1/2002.
---------------------------------------------------------------------------

### Dades del document

Número de DOGV
:   4727

Data del DOGV
:   06-04-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2446


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a LAR Asesoría Técnica de Seguros, SL. Expedient número 1/2002. [2004/Q2446]
  
Davant la impossibilitat d'efectuar la notificació directament a la interessada, que s'ha intentat sense efecte, de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i als efectes previstos en este article, per mitjà del present edicte es notifica a l'entitat que a continuació es detalla la Resolució dictada el 16 de gener de 2004 en el procediment que així mateix s'indica.
  
Expedient: sancionador 1/2002.
  
Empresa: LAR Asesoría Técnica de Seguros, SL.
  
Domicili: c/ Mestre Luis Mayans, núm. 6-10, València.
  
Vistes les actuacions practicades en l'expedient de referència s'emet la resolució següent.
  
En data 27 de març de 2002 es va iniciar, amb el número 1/2002, expedient sancionador contra LAR, Asesoría Técnica de Seguros, SL, per una presumpta falta administrativa recollida en l'article 26.2,o de la Llei 9/1992, de 30 d'abril, de Mediació en Assegurances Privades.
  
El procediment mencionat fou notificat a la interessada en data 10 d'abril de 2003, i se li va concedir un termini de 15 dies per a formular les al·legacions que estimara convenients.
  
En data 18 d'abril de 2002, la interessada formula escrit d'al·legacions que no desvirtuen de cap manera els fets objecte de la denúncia.
  
De la prova documental que hi ha en l'expedient apareix que la denunciada va percebre durant els anys 2000 i 2001 diverses quantitats de les comunitats de propietaris dels edificis carrer de la Porta del Mar, número 6, carrer de l'Humanista Mariner, número 5, avinguda de Blasco Ibáñez, número 125-126 i plaça d'Hondures, número 26, que li van ser lliurades com a pagament de les primes d'assegurança multirisc de les comunitats mencionades, així com de Manuel Calahorro García la quantitat de 720,20 euros per al pagament de la prima d'una assegurança de vehicle automòbil, marca BMW, model TDS, matrícula 2749 OJP, presumptament contractats respectivament amb les entitats Lepanto, SA i Centro Asegurador; tanmateix la denunciada no ha formalitzat cap contracte d'assegurança i s'ha apropiat la quantitat lliurada i deixat sense cobertura el denunciant, i sense que després s'haja produït el reembors de la quantitat.
  
En data 24 de maig de 2003 es va formular la pertinent proposta de resolució que fou notificada la interessada mitjançant la publicació en el Diari Oficial de la Generalitat Valenciana de 6 d'agost de 2003, en la qual, així mateix, se li concedia un termini de 15 dies per a formular al·legacions, i ha transcorregut este sense que la interessada haja fet ús del dret mencionat.
  
Tenint en compte la prova practicada que acredita l'existència d'una infracció administrativa de caràcter molt greu tipificada en l'article 26.2 de la Llei 9/1992, de 30 d'abril, de Mediació en Assegurances Privades, en relació amb l'article 11 del Decret 301/1997, de 16 de desembre, del Govern Valencià, és procedent dictar la present resolució.
  
Per això, i d'acord amb el que preveu l'article 20 del Reial Decret 1.398/1993, de 4 d'agost, que aprova el Reglament del Procediment per a l'Exercici de la Potestat Sancionadora de les Administracions Públiques, així com l'article 11 del Decret 301/1997, de 16 de desembre, del Govern Valencià, resolc:
  
Imposar a LAR, Asesoría Técnica de Seguros, SL, per la comissió d'una infracció de caràcter molt greu tipificada en l'article 26.2 de la Llei 9/1992, de 30 d'abril, de Mediació en Assegurances Privades, la sanció de revocació de l'autorització per a l'exercici de l'activitat de corredoria d'assegurances, prevista en l'article 27.1.c del mateix cos legal i procedir en conseqüència a la cancel·lació de la seua inscripció en el Registre Especial de Corredors d'Assegurances, de Societats de Corredoria d'Assegurances i dels seus Alts Càrrecs.
  
Contra esta resolució, que no posa fi a la via administrativa, es podrà interposar recurs ordinari davant del conseller d'Economia, Hisenda i Ocupació dins del termini d'un mes, a partir de la notificació.